**1 - МОДУЛЬ. ҰЛТТЫҚ САНАНЫ ҚАЛЫПТАСТЫРУ КОНТЕКСТІНДЕГІ ТҰЛҒА ПСИХОЛОГИЯСЫ**

**1 - ТҰЛҒА ПСИХОЛОГИЯСЫНДАҒЫ ТҰЛҒА ЖӘНЕ ҰЛТТЫҚ САНА МӘСЕЛЕЛЕРІ**

**Дәріс жоспары:**

1. Тұлға психологиясына жүйелік талдау.
2. Тұлға құрылымы.
3. Тұлға және үлттық сана мәселелері
4. Тұрақты тұлға қасиеттері.

**Дәрістің мақсаты:** тұлға психологиясына жүйелік талдау жасай отырып, тұрақты тұлғалық қасиеттерді анықтау біліктілігін қалыптастыру.

# Дәріс бойынша оқыту нәтижелері:

**1-ОН:** Тұлға ұғымын тарихи философиялық, психологиялық және әлеуметтік тұрғыдан зерттеу негізінде тұлға туралы жүйелі түсінік қалыптастыру;

**2-ОН:** Темперамент, мінез, бағыттылық пен қабілет шеңберінде қалыптасатын тұлға қасиеттерін анықтап, қарым-қатынастағы табыстылығын арттыру;

**3-ОН:** Тұлға даму ерекшеліктеріне сай қасиеттерді талдай отырып, өз тұлғалық қасиеттерін түсіну;

**4-ОН:** Ұлттық сана қалыптастыратын механизмдерді талдау арқылы, қазақ болмысындағы ұлттық тұлғалық қасиеттерді анықтау;

**5-ОН:** Биологиялық және орта факторларының әсерін жіктеу арқылы, тұлғаның шешім қабылдау механизмдерін анықтау.

I. Жеке тұлғаның дамуы мен қалыптасуы мәселесінің көп ғасырлық тарихы бар. Ол көп аспектілі және әр түрлі ғылымдардың тоғысында қарастырылады. Ертедегі грек ғалымдары жеке тұлғаның дамуына табиғи тума қабілет, қоршаған орта да әсер етеді деп есептеген.

Адам дүниеге индивид болып келіп, тұлға болып әлеуметтік даму барысында қалыптасады.

Адамды жүйелі зерттеу сұрақтарын қарастырған В.А. Ганзен бойынша, адам төрт макроқұрылымнан тұрады. Олардың қатарына индивид, тұлға, іс-әрекет субьектісі, жеке даралық кіреді (сурет 1).

Адам

**Сурет 1** – Адамның жүйелік құрылымы (Ганзен, 1984).

Адам биологиялық құбылыс ретінде ***индивид*** болып табылады.Индивид ретінде адам уақыт барысында өседі, өзгереді, дене бітімі оның психологиялық ерекшеліктерін анықтап (мысалы, толық адамдар ақкөңіл, жүзі жайдарлы болады, арық ұзынша келген адамдар тұйық, интеллектуалды болады, ал денесі атлетті, спортқа қабілеті басым адамдар ашушаң, бірбеткей болады), жүйке жүйесі жылдамдық сапасын береді, ал жыныс адамның ақпарат өңдеу ерекшеліктерін анықтайды (мысалы, әйел адамдар ақпаратты жалпы, эмоция тұрғысынан қабылдаса, ер адамдар ақпарат қабылдау барысында логикаға сүйенеді).

Индивид ретінде туылған адам қоғамдық өзара қатынастар мен процестер жүйесіне қосылады да, нәтижесінде ерекше әлеуметтік сапа иеленеді, ***тұлға***болып қалыптасады.

**Сурет 2** – Тұлға құрылымы (Ганзен, 1984)

II. В.А. Ганзеннің жүйелік талдау әдістемесіне сәйкес, тұлға құрылымына темперамент, мінез, бағыттылық (мақсат, мотивация, құндылықтар, қызығушылықтар) және қабілет кіреді. Мысалы, темперамент тұлғаның динамикалық ерекшеліктерін анықтайды. Өмірде байқасаңыз, кейбір адамдар өте тез сөйлейді, жылдам қимылдайды, ойынан бұрын ісі жүреді. Ал кейбір адамдар, керісінше, өте баяу, сөздері байсалды, көп ойланып, аз сөйлейді. Бұл қасиеттер қарым-қатынас сапасына тікелей әсер етеді. Осы темперамент ерекшеліктері негізінде адамның мінезі қалыптасады екен. Мінезді тұрақты тұлғалық қасиеттер жиынтығы деп танысақ болады. Мысалы, салмақты, ашық, көркем сияқты сын есімдер мінез келбетін қалыптастырады. Олар тек әлеуметтік қарым-қатынас жағдайында болады. Осы мінезге сай тұлға өз қызығушылықтарын анықтап, өмірлік бағыт бағдар алады. Сол жолда түрлі қабілеттер танытып, шеберлігін шыңдайды. Бұл психологиялық сипаттамалардың барлығытұлғаны әлеуметтік қарым-қатынас субъектісі ретінде анықтайды. Толығырақ әр компонент туралы бесінші дәрісте өтетін боламыз.

Ары қарай адам түрлі кәсіби мамандық иесі ретінде ***іс-әрекет субъектісі*** болып дамиды, ***жеке даралығын қалыптастырады***. Даралық дегеніміз жеке тұлғаның психологиялық ерекшеліктерінің қайталанбас қиысуы түрінде байқалатын нақты өзгешілігі. Оған жеке өмірлік жол, тәжірибе, қайталанбас индивидуалды стиль мен өнімділікті жатқызамыз.

*Сонымен, “тұлға” ұғымы адамды әлеуметтік тіршілік иесі ретінде сипаттау үшін керек.*

Әрбір әлеуметтік ортаның өз мәдениеті мен дәстүрлері бар. Тіл, мәдениет пен дәстүрлер ұлтаралық ерекшеліктерді анықтайтын өлшемдер. Осы тұрғыда әрбір адам нақты бір ұлт өкілі және сол ұлттың мәдениетін танытатын субъект. Ұлттық сана адамға өзін нақты бір ұлт өкілі ретінде, және сол ұлтың құндылықтарын ұстанушы субъект ретінде тануға мүмкіндік беретін ұғым. Ол халықтың элеуметтік даму барысында қалыптасады.

Ұлттық сана халықтың тұрмыс-тіршілігімен, тілі мен құндылықтар жүйесімен тығыз байланысты. Ұлттық сана халықтың әлеуметтік-мәдени, экономикалық, саяси тарихымен бірге қалыптасады. Осы тұрғыда ұлттық сана адамның өзін сол этностың бір бөлігі, сол әлеуметтік құндылықтардың өкілі ретінде тануына көмектеседі. Адам өзін өзге ұлт өкілдерінен ажыратып, өз ұлтына қатыстырады.

Бұл Б.Ф. Поршнев ұсынған «біз және олар» антитезасын суреттеп, ұлтық, этностық сана формуласын қалыптастырады. Ұлттық сана негізіне адамның өзінің бір «түбірге» қатыстығы, яғни өз халқының тарихына, рухани құндылықтарына, жетістіктері мен жеңістеріне қатыстығын ұғынуы жатады.

Ұлттық сана халық бірлігінің басты факторы мен механизмі. Ол тілде, халық дәстүрлерінде, аңыздар мен ертегілерде, әлеуметтік және тұрмыстық қарым-қатынаста, сөйлеу мәдениетінде, әдет ғұрыпта көрініс алады.

Қазақтың ұлттық деңгейіне қарасақ, ұлттық сана дегеніміз елдің өткен тәжірибесімен өзінің бойындағы бар мүмкіндігін (адамгершілік, қабілет, білім) қатар иеленіп, қоғамында орын алып, өзекті болып отырған әлеуметтік мәселелерге жауапкершілікпен қарайтын, жеке басына ие және қоғамын игілікке жетелей білетін, өз болашағына жауапты, ел болашағына ізгілік әкелетін нәрселерді танып, иелене алған адамның түсінігін, ұғымын, ой өрісін, іс-әрекетін айтамыз.

Осыған байланысты Әл-Фараби мемлекетіне қызмет ететін адамның бойында болуы тиіс қасиеттерді былайша сомдаған: «болмыс мінсіздігі, әлеуметтік ортаға бейімділік, түсінік, ел жағдайын түсіне білетін және зерделей алатын қабілеттің, есте сақтау қабілетінің болуы.

Алғырлық, аңғарымдылық, сезімталдық, ақылды болу, сөзгешешен, өнер, білімге құштарлық, жалықпайтын, ізденебілетін, еңбекқор, қиындыққа төзімді, барлығын ақылмен зерделеп, сабырмен қабылдайтын мінез, ұқыптылық, үлгерімді, қанағатшыл, ар - намысы, ұяты мол, иманды, шыншыл, рухы биік, елін сыйлайтын, тектілікті сүйетін, тарихты білетін, ізгі нәрселерге ғана ұмтылатын, оңай олжа табуға жирене қарайтын, әділетті, шынайы, қайрымды, рақымшыл, ақкөңіл, зұлымдығы жоқ,  кез- келген жағдайда дұрыс шешім қабылдай білетін, батыл, ер жүрекадам.

Осы әл-Фараби сомдаған кісілік қасиеттердің, ұлттық сана негізінде жеке адам мен ел болмысының бойында ұялайды, ұлттық мінезді қалыптастырады.

IV. Осы тұрғыда, әлеуметтік ортада ұлттық сана әсерімен қалыптасатын тұлғаның тұрақты индивидуалды қасиеттерін атап кетейік. Бұл қасиеттер психология ғылымында «Үлкен бестік» (Big 5) моделінде анықталып, сипатталған. Бұл қасиеттерді анықтау үшін 1983-1985 жж. арaлығындa Р. Мaккрaе мен П. Костa бес фaкторлы «Үлкен бестік» сaуaлнaмaсын ойлап тапқан. Олардың пaйымдaуыншa, бес тәуелсіз факторлар тұлғaның объективті психологиялық портрет-моделін білуге жеткілікті. Бес фaкторды OCEAN aббревиaтурaсы aрқылы жaттaп aлуғa болaды, олар: «тәжірибеге aшықтық ағылшынша (openness)», «aдaлдық (conscientiousness)» «экстрaверсия (extraversion)», «aқкөңілділік (agreeableness)», «нейротизм (neuroticism)». Әр фактор екі карама карсы полюстан құралады (1 кесте).

|  |  |
| --- | --- |
| **Тұрақты тұлғалық қасиеттер** | **Жоғарғы полюс сипаттамасы** |
| Экстравесия -интроверсия | Қaрым-қaтынaс, жaғымды эмоция, энтузиaзм,өзіне сенімділікпен бaғaлaнaды (мысaлы, «Мaғaн дене шынықтырумен aйнaлысқaн ұнaйды», «Мaғaн жaңa достaр мен тaныстaр тaбу ұнaйды», «Мaғaн бейтaныс aдaмдaрмен сөйлескенұнaйды») |
| Ақкөңілділік - оғаштық | Тaртымдылық, сенім, aльтруизм, қaрaпaйымдылық және aшық ойлaу қaбілетімен бaғaлaнaды (мысaлы, «Адaмдaр мені aшық-жaрқын және мейірімді aдaм деп сaнaйды», «Мен бaрлық aдaмдaрғa мейірімді болуғa тырысaмын», «Мен әрдaйым біреуге қол ұшын беріп немесе қиындықтaрын бөлісуге дaйынмын»). |
| Адалдық - табиғи | Нормaлaрды қaдaғaлaу, сенімділік, жaуaпкершілік, құзыреттілік, жетістікке жету және өзіндік реттеу сaпaлaрын бaғaлaуғa aрнaлғaн (мысaлы, «Мен бaрлық нәрседе тaзaлық пен ұқыптылықты бaғaлaймын», «Мен жұмысқa жaуaпкершілікпен және мұқияттылықпен қaрaймын», «Дүкенде өзім aлғым келген зaттaрды әдетте ұзaқ уaқыт тaңдaймын»). |
| Нейротизм – эмоционалды тұрақтылық | Эмоциялық тұрaқсыздық, aлaңдaушылық, қaстық, мaзaсыздық, қырсықтық, депрессиялық, өзіне сенімсіздікті aнықтaуғa бaғыттaлғaн (мысaлы, «Кейде болмaшы нәрселерге менің көңіл-күйім түседі», «Кейде мен өзімді жaлғыз, мұңды және қолымнaн ештеңе келмейтін сияқты сезінемін», «Егер мен сәтсіздікке ұшырaсaм, әдетте өзімді кінәлaймын»). |
| Тәжірибеге ашықтық - консервативтілік | Мәдениет деңгейі, интеллект, идеялaрды жинaқтaу дaғдысы, тaнымдық қaбілеттер, жaңa білімдерге сезімтaл болумен бaйлaнысты (мысaлы, «Бaрлық жaңaшылдық менің қызығушылығымды тудырaды», «Мaғaн күтпеген жaғдaйлaр ұнaйды», «Жaуaбы aлдын aлa белгілі нәрселер мaғaн қызықты емес»). |

**Экстраверттер** көпшіл, ұжымдық іс-шаралар мен ойын сауыққа кұмар, достары мен таныстар шеңбері кең, уақытты қызықты өткізуге болатын адамдармен қарым-қатынас орнатуды қажет ететін, өзін оқумен немесе жұмыспен жүктегенді ұнатпайтын, әсерлі сезімдерге құштар, жиі тәуекелге барып, алғашқы ұшқын сезімге беріліп, ойланбай әрекет жасауы мүмкін адамдар.

Экстраверттің қарама-қайшы полюсы интроверт.

**Интроверттер** ішкі жан дүниесіне бағытталған адамдар.Олар айналасындағы болып жатқан жағдайларды елемейді; өзге адамдардың пікіріне қарағанда, өз күші мен тілектеріне сенімділік танытып; нақты құбылыстарға қарағанда, абстрактілі идеяларға таңдау береді. Интроверттердің көңіл-күйлері бірқалыпты, аздап түсіріңкі болады. Олар өздерінің жеке басты шаруалары мен сезімдеріне алаңдайды.

**Ақкөңілділік -** адамдарға деген позитивті қатынас, өзге адамдар жанында болу қажеттілігі. Әдетте, бұл қайырымды, жауапты адамдар, олар өзгелерді жақсы түсінеді, өздерін басқалардың аман-саулығына жауапты сезінеді, өзгелердің кемшіліктеріне түсінікпен қарай алады. Мұндай адамдар ұжымдық іс-шараларды қолдап, ортақ іске жауапкершілікпен қарайды, өз міндеттеріне алған істі адал әрі жауапты орындайды.

**Оғаштық** - тәуелсіз және дербес болуға ұмтылыс. Мұндай адамдар қарым-қатынаста ара қашықтықты сақтауға тырысады және өздерінің жекеше көзқарасын ұстанады. Олар қоғамдық істерден қашады және өз міндеттері мен уәдесіне ұқыпсыз болады. Бұл фактордағы адамдар өзгелерге суыққандылық танытып, сөйлескен адамдарын түсінбеуі мүмкін

**Адалдық**қасиетіне іс-әректті ерікті басқару; ұқыптылық, жауапкершілік, міндеттілік, нақтылық пен мұқияттылық секілді ерекшеліктер тән. Мұндай адамдар тәртіп пен комфортты ұнатады, істе табандылық танытып, биік жетістіктерге жетеді.

**Табиғи.** Бұл типтегі адам өмірінде еріктік қасиеттерді сирек танытады, өмірін қиындатпауға тырысады. Ол «жеңіл өмір» іздейді. Бұл тұлғаға табиғи іс-қимыл, қамсыздық пен ойсыз іс-әрекеттер тән.

**Нейротизм -**  импульсивтііс-әрекеттері мен эмоцияларын басқара алмау. Іс-қимылда бұл жауапкершіліктің болмауы, шындықтан жалтарту, қыңырлық таныту. Мұндай адамдар өздерін шарасыз, өмірлік қиындықтарға төтеп бере алмайтындай сезінеді. Олардың іс-әрекеті көбіне жағдайға байланысты болады. Олар үреймен жағымсыз жаңалықтарды күтеді, депрессияға тез түседі. Мұндай адамдар психологиялық қысым бар стресстік жағдайда нашар жұмыс жасайды. Әдетте олар өзін-өзі бағалауы төмен және ренжігіш болып келеді.

**Эмоционалды тұрақтылық -** өз-өзіне жеткіліктілік, өз күшіне сенімділік, эмоционалды кемелділік. Олар байсалды, өз жоспарлары мен құштарлықтары тұрақты, көңіл-күйдің кездейсоқ өзгерістеріне берілмейді. Эмоционалды тұрақты адамдар ең жағымсыз жағдайда да байсалдылық пен суыққандылықты сақтай алады. Олар көбінесе көтеріңкі көңіл-күйде жүреді.

**Тәжірибеге ашықтық-** өмірге деген жеңіл көзқарас. Бұл типтегі адам өмірдің тұрлі жақтарына қызығушылық танытып, өз әуестігін қанағаттандырады. Ол оқуда зейінді болғанымен, жүйелі түрде ғылымға ден салмағандықтан, ғылымда үлкен жетістіктерге сирек жетеді. Тәжірибеге aшық aдaмдaр кең қызығушылық, дaмығaн қиял, икемді aқылғa, оригинaлды және эстетикaлық сезімтaлдыққa ие, олaрды жaңaшылдық пен ерекшелік қызықтырaды.

**Консервативтілік:** реалист, күнделікті өмірге жақсы бейімделген. Ол өмірге парасатты әрі шынайы қарайды, дерексіз ойға қарағанда, материалдық құндылықтарға көбірек сенеді. Бұл типтегі адам өмірдегі жылдам өзгерістерді ұнатпайды, айналасындағы барлық затта тұрақтылық пен сенімділікті бағалайды; өмірдегі барлық жағдайларға логикалық өлшеммен қарап, рационалды түсінік пен практикалық пайда іздейді.

«Үлкен бестік» теориялық моделіадамды интегралды жүйе ретіндесипаттайды және «Адам» жүйесінің ішкі құрылымдарына сәйкес келеді.

Сонымен, бүгінгі дәрісті қорытындылайық:

1. **-Қорытынды:** Тұлға адамды әлеуметтік қарым-қатынас субъектісі ретінде анықтайды.
2. **-Қорытынды:** Тұлғаның құрылымы 4 базистерден тұрады, олар: темперамент, мінез, бағыттылық, яғни мотивтер мен құндылықтар, және қабілет.
3. **-Қорытынды:** Ұлттық сана халықбірлігініңбасты факторы мен механизмі. Олтілде, халық дәстүрлерінде, аңыздар мен ертегілерде, әлеуметтік және тұрмыстық қарым-қатынаста, сөйлеу мәдениетінде, әдет ғұрыпта көрініс алады. Ұлттық сана негізінде жеке адам болмысына ауыз біршілік, еңбекқорлық, адамгершілік, терең білім, адалдық қасиеттері ұялайды.
4. **-Қорытынды:** әрбір тұлғаның өзіндік тұрақты қасиеттері болады. Оларды: экстраверсия, тәжірибеге aшықтық, aдaлдық, aқкөңілділік, нейротизм.

Егер өз тұлғаңыздың қасиеттерін анықтағыңыз келсе, қосымша материалдар арасында осы «Үлкен бестік» тесті бар. Берілген нұсқау бойынша барлық сұрақтарға жауап беріп, өз қасиеттеріңізді танып, шыңдай біліңіз.

Сәттілік!